text: Stor interesse for job i Norge
  23 marts 2011 kl. 15.32
  Kom til Norge. Her er masser af job. Sådan lyder invitationen fra det norske ingeniørfirma Aibel. Firmaet har brug for 500 mand til olieindustrien.
  180 jobsøgende mødte onsdag morgen op til et informationsmøde på AMU Syd i Kolding for at høre om mulighederne.
  Ingeniørfirmaet har brug for medarbejdere med kvalifikationer indenfor blandt andet svejsning, kran, isolering og plast samt elektrikere og lastbilmekanikere.
  Det er firmaets danske afdeling i Kolding, der står for rekrutteringen.
  Arbejdsmarkedsuddannelserne i Syd- og Sønderjylland står parate til at opkvalificere ansøgere, der har lyst til at arbejde i Norge.
  